Бутырева Галина Васильевна

Бутырева Галина Васильевна (комиӧн — Вась Галя) (1944) — коми гижысь, общественник, Коми Республикаса культураын нимӧдана уджалысь.

 Олан туй 
Галина Бутырева чужӧма 1944-ӧд вося кӧч тӧлысь 12-ӧд лунӧ Удора районса Йӧртымдін сиктын. 1962-ӧд воын помалӧма Важгортса шӧр школа, 1966-ӧд воын — Коми канмуса педагогика институт да босьтӧма «Роч кыв да литература велӧдысь» специальносьт. 1966—1968-ӧд воясын велӧдӧма школаын, 1968—1986 — редакторалӧма телевидениеын.

1986—1991-ӧд воясын — Коми АССР-са культура министрӧс вежысь. 1991—1992-ӧд воясын — финн-йӧгра войтырлысь культураяс сӧвмӧдан Фондын консультант-координатор, 1992—1993-ӧд воясын — Коми Республикаса культура министерство бердын Республикаса финн-йӧгра культура шӧринса директор. 1993—1994-ӧд воясын — национальносьтъяс делӧяс серти Коми Республикаса канмуса комитетӧн веськӧдлысь, 1994—1995 — Коми Республикаса национальносьтъяс делӧяс серти министр, 1995—1999-ӧд воясын — Коми Республикаса Юралысьӧс вежысь социальнӧй юкӧн серти.

1997—2015 — «Арт» журналса шӧр редактор.

 Гижан удж 
Галина Бутырева тӧдса кыдзи поэт. Гижӧ комиӧн и рочӧн.

Йӧзӧдӧма некымын кывбур чукӧр: «Пас туй» (1989), «Бог с тобой» (1994), «Сёкатӧ, эзысьӧ, донаӧ…» (1999), «К портрету моей Родины» (2002), «Да будет имя Твоё» (2003), «Ритмы реки» (2004), «Бурӧ-визьӧ» (2005), «Лов шы» (2008). 

Аслас творчествоын поэтесса вӧдитчӧ коми да роч поэзиялы гежӧд стихӧн – верлибрӧн (рифматӧм стих). Бутыревалӧн кывбуръяс — олӧм, Коми му, вӧр-ва, мир да муслун йылысь мӧвпалӧмъяс.

Галина Бутыревалысь кывбуръяссӧ вуджӧдӧма эст, финн, венгер, норвег да англия кывъяс вылӧ.

Гижысь сідзжӧ вуджӧдчӧ: комиӧдӧ роч да финн-йӧгра гижысьясӧс.

Бутырева — Россияса Журналист котырӧ пырысь (1978), Россияса Гижысь котырӧ пырысь (1997), «Россияса пресса котырӧ» почётнӧй пырысь (2008).

Та кындзи гижысь тӧдса кыдзи фотосерпасалысь. 

 Небӧгъяс  
Галина Бутырева йӧзӧдіс 10 сайӧ небӧг: Бутырева Галина Васильевна

 Комиӧн 
 Пас туй: кывбуръяс. — Сыктывкар: Коми кн. изд-во, 1989. — 24 л.б.
 Сёкатӧ, эзысьӧ, донаӧ...: кывбуръяс / Серпасаліс Г.Н. Шарипков. — Сыктывкар: Коми кн. изд-во, 1999. — 108 л.б.
 Бурӧ-визьӧ: кывбуръяс, кевмысьӧмъяс, сьыланкывъяс, вуджӧдӧмъяс / Серпасаліс Ю.Н. Лисовский. — Сыктывкар, 2005. — 144 л.б.
 Лов шы: кывбуръяс, вуджӧдӧмъяс / [серпасаліс Ю.Н. Лисовский]. — Сыктывкар: Кола, 2008. — 144 л.б.
 И вӧлі ю... Кывбуръяс, вуджӧдӧмъяс / Худ. ред. Г.Н. Шарипков — Сыктывкар: «Кола», 2014. — 192 л.б. (тираж 1170 экз.)

 Роч кыв вылӧ вуджӧдӧмӧн 
 Бог с тобой: стихи. — Сыктывкар: Коми кн. изд-во, 1994. — 80 с. (рочӧн, комиӧн).     
 Сад друзей: стихотворения / [предисл.] Надежды Мирошниченко. — Сыктывкар, 1997. — 127 с.
 Васильева, Т., Бутырева, Г. Диалог : живопись, графика, стихи. — М.: Дизайн. Информация. Картография, 2001. — 159 с.
 К портрету моей родины: стихи / Художник Ю.Н. Лисовский. — Сыктывкар, 2002. — 223 с.
 Да будет имя Твоё : мирские молитвы / [Худож. Т.В. Васильева]; вступ. слово епископа Сыктывкар. и Воркут. Питирима; послесл. авт. — Сыктывкар, 2003. —  40 с.
 Ритмы реки: фотографии, стихи. — Сыктывкар, 2004. —  64 с.
 Васильева Т., Бутырева Г. Земное небо: [альбом] / Татьяна Васильева: живопись, графика; Галина Бутырева: стихи.— Сыктывкар, 2006. —  159 с.

 Мукӧд кыв вылӧ вуджӧдӧмӧн 
 Ыпъялӧ сись... = Еще горит свеча... = Loistaa kynttilä... = Leegitseb küünal... : кывбуръяс, вуджӧдӧмъяс / Серпасаліс Ю.Н. Лисовский. — Сыктывкар: Кола, 2009. — 160 л.б. (коми, роч, венгер, эст, финн, норвег да англия кывъяс вылын).

 Наградаяс 
 Коми Республикаса культураын нимӧдана уджалысь (1994)
 Коми Республикаса Веськӧдлан котырлысь литератураын (И.А. Куратов нима) премиа босьтысь (2005) — «Сёкатӧ, эзысьӧ, донаӧ...» да «К портрету моей Родины» небӧгъясысь
 Вежа благовернӧй князь Даниил Московскӧй нима медаль (1998) — Роч Православнӧй вичколӧн
 II тшупӧда «Айму водзын заслугаясысь» орденлӧн медаль (2005)
 «Коми Республика водзын заслугаясысь» пас (2006)
 «Коми Республикалы 100 во» медаль (2021)Глава Коми вручил государственные награды Российской Федерации и Республики Коми // «Комиинформ» юӧр сетан агентство (2021.08.20-ӧд лун; рочӧн

 Ӧшмӧсъяс 
 https://web.archive.org/web/20170811182745/http://www.nbrkomi.ru/page/2480
 Литературная фотогалерея Галины Бутыревой

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Йӧртымдін сикт овмӧдчӧмин
Категория:Коми войтырын водзмӧстчысьяс
Категория:Коми гижысь котырӧ пырысьяс